ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
17 ก.ค. 2558

สรุปตลาดภาคเช้า
ตลาดภาคเช้าทรงตัว ขณะที่ตลาดรอบบ้านปรับตัวเพิ่มขึ้น ตอบรับข่าวการผ่านมติเห็นชอบมาตรการรัดเข็มขัดของรัฐสภากรีซ สำหรับกล่มที่ Out perform ในช่วงเช้าคือกลุ่มหุ้นขนาดเล็ก โดยดัชนี MAI ปรับขึ้น 0.45% ปิดตลาดภาคเช้าดัชนีเปลี่ยนแปลง +0.12 จุด (+0.01%) มาอยู่ที่ 1,481.38 จุด มูลค่าการซื้อขาย 1.3 หมื่นล้านบาท
แนวโน้ม ภาคบ่าย
ประเมินดัชนีคาดว่าจะแกว่งตัวในกรอบแคบ เรามองประเด็นบวกของวิกฤตหนี้กรีซ ซึ่งทำให้หุ้นกลุ่ม ธนาคาร ของต่างประเทศปรับตัวขึ้น ไม่สามารถดึง Sentiment บวกให้หุ้นกลุ่มธนาคารในประเทศไทยได้ จากที่มุมมองต่อ GDP ไทยยังซบเซา ทั้งประเด็นภัยแล้ง และความกังวลต่อภาคการท่องเที่ยวซึ่งอาจได้รับผลกระทบจาก Wealth ที่ลดลงของนักท่องเที่ยวจีน ประกอบกับแนวโน้มกำไร 2Q58 ที่ออกมาซบเซา เราแนะนำเทยอยสะสมหุ้นที่ได้ประโยชน์จากเม็ดเงินภาครัฐ
วิเคราะห์ทางเทคนิค
PRINC ราคาปิด 3.26 บาท
แนวรับ 3.20 บาท           แนวต้าน 3.50 บาท
แนว cut loss หากใกล้จะหลุด 3.16 บาท
กราฟ PRINC ไต่ระดับยกฐานแบบถ้วยงาน และกำไรตัดผ่านเส้นแนวกดทับของ down trend channel โดยเครื่องมือ RSI เกิดสัญญาณซื้อ  มีโอกาสที่จะทำให้กราฟจะปรับตัว bottom out จากแนวขาลงแล้ว แนะนำซื้อเก็งกำไร
 
KCM ราคาปิด 1.61 บาท
แนวรับ 1.56 บาท           แนวต้าน 1.70, 1.84 บาท
แนว cut loss หากใกล้จะหลุด 1.50 บาท
กราฟ KCM ดีดตัวขึ้นตัดผ่านแนวกรอบสามเหลี่ยมเป็นสัญญาณซื้อรอบใหม่ ขณะที่ RSI และ MACD มี buy signal สนับสนุนส่งผลให้ราคาหุ้นมีโอกาสปรับตัวสูงขึ้นได้  โดยมีแนวต้าน 1.70 บาท แนะนำเก็งกำไร